เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

คณะกรรมการตรวจสอบของบริษัท บริการเชื้อเพลิงการบินกรุงเทพ จำกัด (มหาชน)
ประกอบด้วยกรรมการอิสระจำนวน 3 ท่าน ได้แก่ นายมนัส ลีวีระพันธุ์
เป็นประธานกรรมการตรวจสอบ เรืออากาศเอก อุดม กฤษณัมพก และนายวิสุทธิ์ มนตริวัต
เป็นกรรมการตรวจสอบ โดยมีนางมยุรี นลินวงศ์ เป็นเลขานุการคณะกรรมการตรวจสอบ
อย่างไรก็ตาม นายมนัส ลีวีระพันธุ์ ได้ครบวาระการดำรงตำแหน่งกรรมการอิสระ
และประธานกรรมการตรวจสอบ เมื่อวันที่ 18 เมษายน 2551 และที่ประชุมคณะกรรมการบริษัท
ครั้งที่ 2/2551 เมื่อวันที่ 8 พฤษภาคม 2551 ได้มีมติแต่งตั้ง นายสุมน สุรทิณฑ์
เข้าดำรงตำแหน่งกรรมการตรวจสอบสืบแทนตามวาระของนายมนัส ลีวีระพันธุ์
และแต่งตั้งเรืออากาศเอก อุดม กฤษณัมพก เป็นประธานกรรมการตรวจสอบ ทั้งนี้
คณะกรรมการตรวจสอบทุกท่านมีคุณสมบัติครบถ้วนตามกฎบัตรคณะกรรมการตรวจสอบ
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และ ตลาดหลักทรัพย์(สำนักงาน
ก.ล.ต.) และตลาดหลักทรัพย์แห่งประเทศไทย

คณะกรรมการตรวจสอบ ได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปีบัญชี 2551
บริษัทได้จัดให้มีการประชุมคณะกรรมการตรวจสอบจำนวน 6 ครั้ง และในปี 2552
จนถึงวันที่รายงาน จำนวน 2 ครั้ง รวมทั้งสิ้น 8 ครั้ง
โดยกรรมการตรวจสอบทุกท่านเข้าร่วมประชุมครบถ้วนทุกครั้ง และเป็นการร่วมประชุมกับผู้บริหาร
ผู้สอบบัญชี ผู้ตรวจสอบภายใน นักกฎหมาย และหน่วยงาน Compliance ตามความเหมาะสม
ซึ่งสรุปสาระสำคัญได้ดังนี้

1.  สอบทานงบการเงินรายไตรมาสและประจำปี 2551
    ซึ่งผ่านการสอบทานและตรวจสอบจากผู้สอบบัญชี
    โดยได้รับฟังคำชี้แจงและซักถามผู้บริหารและผู้สอบบัญชีในเรื่องความถูกต้อง
    ครบถ้วนของงบการเงิน รายการบัญชีที่สำคัญและการเปิดเผยข้อมูล
    รวมถึงรับทราบแผนการสอบบัญชีประจำปี 2551
    และเข้าร่วมประชุมกับผู้สอบบัญชีโดยไม่มีฝ่ายบริหาร
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    งบการเงินดังกล่าวมีความถูกต้องตามที่ควรในสาระสำคัญตามมาตรฐานการบัญชีที่รับรองทั่วไป

2.  สอบทานข้อมูลการดำเนินงานและระบบการควบคุมภายใน เพื่อประเมินความเพียงพอเหมาะสม
    และประสิทธิผลของระบบการควบคุมภายใน
    โดยได้ประเมินความเพียงพอของระบบการควบคุมภายในตามแนวทางที่กำหนดโดยสำนักงาน
    ก.ล.ต. และพิจารณาจากรายงานการตรวจสอบประจำปี 2551
    ของหน่วยงานตรวจสอบภายในตามแผนงานที่ได้รับอนุมัติ ซึ่งครอบคลุมระบบงานที่สำคัญ ทั้งนี้
    ไม่พบจุดอ่อนหรือข้อบกพร่องที่เป็นสาระสำคัญและมีการดูแลรักษาทรัพย์สินที่เหมาะสม
    รวมทั้งมีการเปิดเผยข้อมูลอย่างถูกต้อง นอกจากนี้
    ยังได้สอบทานระบบการควบคุมภายในด้านสารสนเทศ ประกอบด้วย การควบคุมทั่วไป
    การควบคุมเฉพาะระบบงาน
    และการติดตามผลการตรวจสอบครั้งก่อนจากที่ปรึกษาภายนอกที่มีความเชี่ยวชาญโดยเฉพาะ
    รวมทั้งรับฟังคำชี้แจงจากผู้สอบบัญชีเกี่ยวกับระบบการควบคุมภายใน
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    บริษัทมีระบบการควบคุมภายในอยู่ในระดับดี รวมทั้งมีความเห็นว่า
    บริษัทมีระบบการติดตามควบคุมดูแลการดำเนินงานของบริษัทย่อยอย่างเหมาะสมและมีประสิทธิผล
    รวมทั้งมีระบบการควบคุมภายในและการบริหารความเสี่ยงตามกรอบงานการบริหารความเสี่ยง
    โดยอ้างอิงมาตรฐานสากลของ COSO-ERM (The Committee of Sponsoring
    Organizations of the Treadway Commission-Enterprise Risk Management)
    ซึ่งสัมพันธ์กับการดำเนินธุรกิจและกระบวนการบริหารงานในเรื่อง สภาพแวดล้อมภายในบริษัท
    การกำหนดวัตถุประสงค์ การบ่งชี้เหตุการณ์ การประเมินความเสี่ยง การตอบสนองความเสี่ยง
    การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
    และระบบการติดตาม

3.  สอบทานการตรวจสอบภายใน โดยได้พิจารณาภารกิจ ขอบเขตการปฏิบัติงาน หน้าที่
    และความรับผิดชอบ อัตรากำลัง แผนการฝึกอบรม งบประมาณ
    และความเป็นอิสระของหน่วยงานตรวจสอบภายใน
    โดยกำหนดให้หน่วยงานตรวจสอบภายในรายงานด้านการตรวจสอบต่อคณะกรรมการตรวจสอบ
    และรายงานด้านการบริหารต่อกรรมการผู้จัดการ
    อีกทั้งยังได้พิจารณาทบทวนและอนุมัติการแก้ไขกฎบัตรงานตรวจสอบภายในให้เหมาะสม ทันสมัย
    และสอดคล้องกับข้อกำหนด
    และคู่มือแนวทางการตรวจสอบภายในของตลาดหลักทรัพย์แห่งประเทศไทย
    และได้อนุมัติแผนการตรวจสอบประจำปีและระยะยาว 3 ปี
    ที่จัดทำขึ้นตามความเสี่ยงระดับองค์การ ซึ่งคณะกรรมการตรวจสอบมีความเห็นว่า
    บริษัทมีระบบการตรวจสอบภายในที่เหมาะสม มีประสิทธิผล และมีความเป็นอิสระ
    รวมทั้งมีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบ

4.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
    รวมถึงการปฏิบัติตามข้อกำหนดของบริษัท และข้อผูกพันที่บริษัทมีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัท มีไว้กับบุคคลภายนอก

5.  สอบทานระบบการบริหารความเสี่ยง
    ให้มีความเชื่อมโยงกับระบบการควบคุมภายในเพื่อจัดการความเสี่ยงทั่วทั้งบริษัท
    โดยได้สอบทานระบบการบริหารความเสี่ยงตามนโยบายและคู่มือการวางแผนกลยุทธ์และการบริหารความเสี่ยงเป็นรายไตรมาส
    โดยเน้นเรื่องการบ่งชี้ ความเสี่ยง การประเมินความเสี่ยง การจัดการความเสี่ยง
    และการติดตามความคืบหน้า ซึ่งคณะกรรมการตรวจสอบมีความเห็นว่า
    บริษัทมีระบบการบริหารความเสี่ยงที่เหมาะสม เพียงพอ และมีประสิทธิผล
    โดยมีการจัดทำแผนการดำเนินการกรณีเกิดเหตุการณ์วิกฤตให้เหมาะสมตามสถานการณ์
    มีการทบทวนวัตถุประสงค์องค์การ ปัจจัยเสี่ยง
    ดัชนีชี้วัดความเสี่ยงระดับองค์การและกระบวนการ (Key Risk Indicator – KRI)
    ความเสี่ยงที่ยอมรับได้ (Risk Appetite) และระดับความเสี่ยงที่ยอมรับได้ (Risk
    Tolerance) ให้สอดคล้องกับสถานการณ์ในปัจจุบันอย่างสม่ำเสมอ นอกจากนี้
    ยังได้มีการกำหนดมาตรการในการควบคุมความเสี่ยงอันเนื่องมาจากผลกระทบจากภาวะเศรษฐกิจ
    และปัจจัยทางการเมือง ได้แก่ มาตรการเพิ่มรายได้ ลดค่าใช้จ่าย และการบริหารสินทรัพย์

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    ซึ่งผู้สอบบัญชีมีความเห็นว่า
    รายการค้ากับบริษัทที่เกี่ยวข้องกันที่มีสาระสำคัญได้เปิดเผยและแสดงรายการในงบการเงินและหมายเหตุประกอบงบการเงินแล้ว
    และคณะกรรมการตรวจสอบมีความเห็นสอดคล้องกับผู้สอบบัญชี
    รวมทั้งมีความเห็นว่ารายการดังกล่าวเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัท รวมทั้งมีการเปิดเผยข้อมูลอย่างถูกต้อง
    และครบถ้วน นอกจากนี้
    บริษัทยังได้กำหนดระเบียบปฏิบัติและจัดให้มีการฝึกอบรมให้ความรู้ในเรื่องดังกล่าวอย่างต่อเนื่อง

7.  ทบทวนและเสนอแก้ไขกฎบัตรคณะกรรมการตรวจสอบ ต่อคณะกรรมการบริษัทเกี่ยวกับคุณสมบัติ
    และขอบเขต อำนาจ หน้าที่ของกรรมการตรวจสอบ
    เพื่อให้สอดคล้องกับข้อกำหนดของสำนักงาน ก.ล.ต.
    และตลาดหลักทรัพย์แห่งประเทศไทยที่มีการปรับปรุง

8.  พิจารณาประเมินผลการปฏิบัติงานของคณะกรรมการตรวจสอบโดยรวมและของตนเอง
    ซึ่งจากผลการประเมิน พบว่า
    กรรมการตรวจสอบมีการปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบ
    และมีผลการปฏิบัติงานที่สอดคล้องกับแนวทางปฏิบัติที่ดี
    อันมีส่วนช่วยเสริมสร้างการกำกับดูแลกิจการที่ดีได้อย่างมีประสิทธิผล

9.  จัดทำรายงานกิจกรรมของคณะกรรมการตรวจสอบ
    เสนอประธานกรรมการบริษัททุกครั้งที่มีการประชุมคณะกรรมการตรวจสอบ
    เพื่อให้สอดคล้องกับแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย

10. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2552
    เพื่อนำเสนอต่อคณะกรรมการบริษัทให้ขออนุมัติจากที่ประชุมผู้ถือหุ้นประจำปี 2552
    ซึ่งคณะกรรมการตรวจสอบได้ดำเนินการคัดเลือกผู้สอบบัญชีที่มีความเป็นอิสระ
    รวมทั้งให้ผู้สอบบัญชีจัดทำหนังสือรับรองความเป็นอิสระในการปฏิบัติงาน
    และเมื่อพิจารณาตามหลักเกณฑ์การคัดเลือกแล้ว เห็นควรเสนอแต่งตั้ง นายพิชัย ดัชณาภิรมย์
    ผู้สอบบัญชีรับอนุญาต เลขทะเบียน 2421 หรือ นายพจน์ อัศวสันติชัย ผู้สอบบัญชีรับอนุญาต
    เลขทะเบียน 4891หรือ นางสาวจันทรา ว่องศรีอุดมพร ผู้สอบบัญชีรับอนุญาต เลขทะเบียน
    4996 หรือ นางสาววันนิสา งามบัวทอง ผู้สอบบัญชี รับอนุญาต เลขทะเบียน 6838 แห่ง
    บริษัท สอบบัญชีธรรมนิติ จำกัด เป็นผู้สอบบัญชีของบริษัท ประจำปี 2552
    พร้อมด้วยค่าตอบแทนเป็นจำนวนเงินรวม 750,000 บาท
    โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

    1.  เนื่องจาก ผู้สอบบัญชีรายเดิมได้ปฏิบัติหน้าที่เป็นผู้สอบบัญชีของบริษัท
        ติดต่อกันมาเป็นระยะเวลาพอสมควรแล้ว ตั้งแต่ปี พ.ศ.2549-2551 รวม 3 ปี
        คณะกรรมการตรวจสอบจึงได้ดำเนินการคัดเลือกผู้สอบบัญชีโดยการเปรียบเทียบกับผู้สอบบัญชีรายอื่นอีก
        2 ราย ซึ่งจากการพิจารณาหลักเกณฑ์ทางด้านเทคนิคและการเงิน พบว่า บริษัท
        สอบบัญชีธรรมนิติ จำกัด
        ได้รับคะแนนจากการพิจารณาหลักเกณฑ์ทางด้านเทคนิคและการเงินสูงสุด
        เมื่อเปรียบเทียบกับสำนักงานสอบบัญชีรายเดิมและรายใหม่อีก 1 ราย
        โดยหลักเกณฑ์ทางด้านเทคนิคที่บริษัท พิจารณา ได้แก่ แผนการปฏิบัติงาน ขอบเขต หน้าที่
        และความรับผิดชอบ ความเป็นอิสระ ทีมงานสอบบัญชี ภาพพจน์
        และชื่อเสียงในการให้บริการสอบบัญชี รวมทั้ง
        ได้รับฟังการชี้แจงรายละเอียดของการให้บริการจากผู้สอบบัญชี

    2.  ค่าตอบแทนของบริษัท สอบบัญชีธรรมนิติ จำกัด ที่เสนอมาเป็นอัตราที่เหมาะสม
        โดยได้เสนอค่าตอบแทนผู้สอบบัญชีลดลงจากปีที่ผ่านมาของผู้สอบบัญชีรายเดิมจากจำนวน
        820,000 บาท เป็นจำนวน 750,000 บาท หรือลดลงในอัตรา 8.5%
        ของค่าตอบแทนประจำปี 2551

    3.  ผู้สอบบัญชีมีความเป็นอิสระ โดยไม่มีความสัมพันธ์ใดๆ กับบริษัท และบริษัทย่อย

    4.  มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
        5 รอบปีบัญชี โดยบริษัท
        ได้ใช้บริการของสำนักงานสอบบัญชีรายเดิมต่อเนื่องกันมาเป็นระยะเวลา 3 ปี

โดยสรุปในภาพรวมแล้ว คณะกรรมการตรวจสอบ ได้ปฏิบัติหน้าที่ครบถ้วนตามที่ได้ระบุไว้ใน
กฎบัตรคณะกรรมการตรวจสอบที่ได้รับอนุมัติจากคณะกรรมการบริษัท และมีความเห็นว่า
บริษัทมีการรายงานข้อมูลทางการเงินและการดำเนินงานอย่างถูกต้อง ครบถ้วน
มีระบบการควบคุมภายใน
การตรวจสอบภายในและการบริหารความเสี่ยงที่เหมาะสมและมีประสิทธิผล มีการปฏิบัติตามกฎหมาย
ข้อกำหนดและข้อผูกพันต่างๆ มีการปฏิบัติเกี่ยวกับรายการที่เกี่ยวโยงกันอย่างถูกต้อง
มีการปฏิบัติงานที่สอดคล้องกับระบบการกำกับดูแลกิจการที่ดีอย่างเพียงพอ โปร่งใส และเชื่อถือได้
และมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง
รวมทั้งมีระบบของการคัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว

วันที่ 13 กุมภาพันธ์ 2552

  ในนามคณะกรรมการตรวจสอบ

  (เรืออากาศเอก อุดม กฤษณัมพก)

  ประธานกรรมการตรวจสอบ

แบบประเมินความเพียงพอของระบบการควบคุมภายใน

ประจำปี 2551

บริษัท บริการเชื้อเพลิงการบินกรุงเทพ จำกัด (มหาชน)

วันที่ 18 กุมภาพันธ์ 2552

แบบประเมินนี้จัดทำโดยคณะกรรมการบริษัทฯ ซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 สภาพแวดล้อมภายในบริษัท (Internal Environment )

สภาพแวดล้อมภายในบริษัท หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะ หรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
รวมถึงการมีนโยบายและระเบียบปฏิบัติที่เป็นลายลักษณ์อักษร เป็นต้น

1.1
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลประกอบ บริษัทฯ มีการจัดโครงสร้างองค์กร โดยเน้นการแบ่งแยกตามหน้าที่
  และมีการปรับปรุงโครงสร้างองค์กรให้สอดคล้องกับสภาวะทางธุรกิจที่เปลี่ยนแปลงไป

  แหล่งที่มา จากฝ่ายบริหาร และได้รับการอนุมัติโดยกรรมการผู้จัดการ

1.2 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็น
ลายลักษณ์อักษร รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลประกอบ บริษัทฯ ได้มีการจัดทำข้อกำหนดในเรื่องดังนี้

-   จรรยาบรรณธุรกิจ (Code of Conduct)

-   คู่มือ นโยบาย และระเบียบข้อบังคับสำหรับพนักงาน

-   นโยบายการบริหารความเสี่ยง

-   นโยบายคุณภาพ

-   ค่านิยมองค์การที่สอดคล้องกับวิสัยทัศน์ พันธกิจ ความสามารถหลักและเป้าหมายองค์การ
    เพื่อให้พนักงานได้ตระหนักในคุณค่าและนำไปปฏิบัติให้เกิดพฤติกรรมที่ดี
    หล่อหลอมเป็นวัฒนธรรมองค์การ ซึ่งจะส่งผลให้เกิดประสิทธิภาพในการปฏิบัติงาน
    ซึ่งประกอบด้วย ความเชื่อมั่นในการทำงานร่วมกัน (Belief in Teamwork - B)
    การตระหนักถึงความปลอดภัยและคุณภาพ (Awareness of Safety and Quality - A)
    ความมุ่งมั่นในหลักบรรษัทภิบาล (Following Best Practice - F)
    และการบริการด้วยหัวใจ (Service With Our Heart - S)

  นอกจากนี้ ในปี 2551 บริษัทฯ ได้มีการดำเนินการปรับปรุง/เพิ่มเติมในเรื่องดังนี้

1.  เรื่องที่ดำเนินการปรับปรุง

    1.  บริษัทฯ มีการปรับปรุงในเรื่องดังนี้

-   นโยบายการกำกับดูแลกิจการ

-   นโยบายอาชีวอนามัย ความปลอดภัย และสภาพแวดล้อมในการทำงาน

-   กฎบัตรคณะกรรมการตรวจสอบ กฎบัตรคณะกรรมการบริหารความเสี่ยง
    และหลักเกณฑ์เกี่ยวกับการแต่งตั้งและการปฏิบัติหน้าที่ของคณะกรรมการสรรหาให้สอดคล้องกับข้อกำหนดของทางการที่มีการเปลี่ยนแปลง
    และหลักบรรษัทภิบาลที่ดี

    1.  บริษัทฯ ได้รับรางวัลที่สำคัญอย่างต่อเนื่อง ได้แก่

-   รางวัลสถานประกอบการดีเด่นด้านความปลอดภัย อาชีวอนามัย
    และสภาพแวดล้อมในการทำงาน ระดับประเทศประจำปี 2551

-   รางวัลสถานประกอบการดีเด่นด้านแรงงานสัมพันธ์และสวัสดิการแรงงาน ประจำปี 2551

-   รายงานบรรษัทภิบาลดีเด่น (Top Corporate Governance Report Award)
    ซึ่งจัดโดยตลาดหลักทรัพย์แห่งประเทศไทยและวารสารการเงินธนาคาร
    โดยเป็นรางวัลที่มอบให้แก่บริษัทจดทะเบียนที่มีคะแนนสูงสุด 10 บริษัท
    ซึ่งมีความโดดเด่นด้านรายงานการปฏิบัติตามหลักการกำกับดูแลกิจการที่ดี

2.  เรื่องที่ดำเนินการเพิ่มเติม

    1.  บริษัทฯ มีการอนุมัตินโยบายความรับผิดชอบต่อสังคม

    2.  บริษัทฯ
        มีการจัดทำระบบการติดตามดูแลให้มีการปฏิบัติตามจรรยาบรรณธุรกิจที่เป็นรูปธรรม เช่น
        จัดให้พนักงานทุกคนประเมินผลตนเองโดยระบบ On-Line
        และต้องผ่านเกณฑ์การประเมิน 80% ภายในระยะเวลาที่กำหนดเป็นประจำทุกปี
        รวมถึงการนำเกณฑ์เรื่องการมุ่งมั่นในหลักบรรษัทภิบาลมาเป็นเกณฑ์ในการประเมินผลการปฏิบัติงานประจำปีของผู้บริหารและพนักงาน

    3.  บริษัทฯ มีการจัดทำและได้รับการรับรองระบบการจัดการอาชีว
        อนามัยและความปลอดภัยตามมาตรฐาน OHSAS 18001 : 2007 (Occupational
        Health and Safety Management System)

    4.  บริษัทฯ ได้รับรางวัลที่สำคัญ ได้แก่ รางวัล Thailand Energy Awards 2008 ดีเด่น
        ด้านอนุรักษ์พลังงานประเภทอาคารสร้างสรรค์
        เพื่อการอนุรักษ์พลังงานประเภทอาคารใหม่

  แหล่งที่มา จากฝ่ายบริหาร คณะกรรมการสรรหา คณะกรรมการบริหารความเสี่ยง
  คณะกรรมการตรวจสอบ และคณะกรรมการบริษัทฯ

1.3 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้าน การเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

  ข้อมูลประกอบ บริษัทฯ ได้มีการจัดทำนโยบายและระเบียบวิธีปฏิบัติงานในด้านต่าง ๆ ดังนี้

-   ด้านการเงิน เช่น คู่มือการเบิกจ่ายเงินสดย่อย, คู่มือการเบิกเงินทดรองจ่าย,
    คู่มือการจัดทำงบประมาณ, คู่มืออำนาจอนุมัติทางด้านการเงิน เป็นต้น

-   ด้านการจัดซื้อ เช่น คู่มือจัดซื้อ

-   ด้านการบริหารทั่วไป เช่น คู่มืออำนาจการอนุมัติสั่งการ คู่มือนโยบาย
    ระเบียบข้อบังคับของบริษัทสำหรับพนักงาน คู่มือระบบการจัดการเอกสารทางอิเล็กทรอนิกส์
    (Electronic Document Management – E-Doc.) เช่น คำสั่งและประกาศบริษัทฯ
    บันทึกรายงานการประชุมคณะกรรมการบริษัทฯ คณะกรรมการชุดย่อย และฝ่ายบริหาร เป็นต้น
    และคู่มือระบบบริหารข้อมูลโดยพนักงาน (Employee Self Service System) เช่น
    ข้อมูลพนักงาน และรายงานต่างๆ เพื่อการบริหาร เป็นต้น

  นอกจากนี้ ในปี 2551 บริษัทฯ ได้มีการดำเนินการปรับปรุง/เพิ่มเติมในเรื่องดังนี้

1.  เรื่องที่ดำเนินการปรับปรุง

  บริษัทฯ มีการปรับปรุงในเรื่องดังนี้

-   คู่มือการวางแผนกลยุทธ์และการบริหารความเสี่ยง
    โดยมีการรวมกระบวนการวางแผนกลยุทธ์เข้ากับการบริหารความเสี่ยงตามแนวทางมาตรฐานสากล
    COSO – ERM (The Committee of Sponsoring Organizations of the
    Treadway Commission – Enterprise Risk Management)

-   การกำหนดความเสี่ยงที่ยอมรับได้ (Risk Appetite) เชิงปริมาณและคุณภาพ

2.  เรื่องที่ดำเนินการเพิ่มเติม

  บริษัทฯ มีการจัดทำในเรื่องดังนี้

-   คู่มือการใช้งานระบบเอกสารบริหารความเสี่ยงทางอิเล็กทรอนิคส์ (Electronic Document
    Management – E-Document) เช่น
    การรายงานความคืบหน้าของการปฏิบัติตามแผนควบคุมความเสี่ยง
    และการรายงานสถานะดัชนีชี้วัดความเสี่ยง เป็นต้น

-   คู่มือระบบการจัดการเอกสารทางอิเล็กทรอนิกส์ (Electronic Document Management –
    E-Doc.) ทางด้านกฎหมาย

-   ระเบียบปฏิบัติเรื่องรายการที่เกี่ยวโยงกัน

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัทฯ

1.4 ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัทฯ ในระยะยาว ใช่หรือไม่

þ ใช่ r ไม่ใช่

  ข้อมูลประกอบ บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ กับ
  ผู้ใช้บริการได้กระทำตามข้อตกลงร่วมกัน นอกจากนี้ ยังมุ่งมั่นในการดำเนินงาน
  ตามหลักบรรษัทภิบาล โดยยึดถือหลักการปฏิบัติต่อทุกฝ่ายอย่างเสมอภาคและยุติธรรม ซึ่งเป็น 1
  หลัก 5 ประการของจรรยาบรรณในการดำเนินธุรกิจ

  แหล่งที่มา จากฝ่ายบริหารและคณะกรรมการบริษัทฯ

ส่วนที่ 2 การกำหนดวัตถุประสงค์ (Objective Setting)

การกำหนดวัตถุประสงค์ทางธุรกิจที่ชัดเจน คือ ขั้นตอนแรกสำหรับกระบวนการบริหารความเสี่ยง
องค์กรควรมั่นใจว่าวัตถุประสงค์ที่กำหนดขึ้นมีความสอดคล้องกับเป้าหมายเชิงกลยุทธ์และความเสี่ยงที่องค์กรยอมรับได้
โดยทั่วไปวัตถุประสงค์และกลยุทธ์ควรได้รับการบันทึกเป็นลายลักษณ์อักษร
และสามารถพิจารณาได้ในด้านดังต่อไปนี้

-   ด้านกลยุทธ์

-   ด้านการปฏิบัติงาน

-   ด้านการรายงาน

-   ด้านการปฏิบัติตามกฎ ระเบียบ

2.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

  แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

  ข้อมูลประกอบ บริษัทฯ ได้มีการจัดทำในเรื่องดังนี้

1.  แผนกลยุทธ์บริษัทฯ ปี พ.ศ.2551-2555 โดยเชื่อมโยงกับแผนบริหาร ความเสี่ยง
    ซึ่งมีรายละเอียดดังนี้

    1.  กำหนดวัตถุประสงค์องค์การให้สอดคล้องกับเป้าหมายเชิงกลยุทธ์และความเสี่ยงที่ยอมรับได้ตามแนวคิด
        Balanced Scorecard แยกตาม แต่ละมุมมอง ได้แก่

-   มุมมองด้านการเงิน

-   มุมมองด้านลูกค้า

-   มุมมองด้านกระบวนการจัดการภายใน

-   มุมมองด้านการเรียนรู้และพัฒนา

    1.  มีระบบการวัดผลจากดัชนีชี้วัดผลการดำเนินงาน (Key Performance Indicators –
        KPIs) และกำหนดเป้าหมายให้สอดคล้องกับเป้าหมายในแผนกลยุทธ์

    2.  มีการกำหนดดัชนีชี้วัดความเสี่ยงระดับองค์การและกระบวนการ (Key Risk
        Indicators – KRIs) เพื่อติดตามผลการดำเนินงานของบริษัทฯ
        และใช้เป็นสัญญาณเตือนภัยล่วงหน้า (Early Warning System)
        ในกรณีที่ดัชนีชี้วัดความเสี่ยงกระทบจุดชี้วัดความเสี่ยง (Trigger Point)
        เพื่อให้บริษัทฯ เร่งดำเนินการแก้ไขสถานการณ์ให้ดีขึ้นก่อนที่ผลการดำเนินงานของบริษัทฯ
        จะมีระดับต่ำกว่าเป้าหมายในแผนกลยุทธ์

    3.  มีการกำหนดระดับความเสี่ยงที่ยอมรับได้ (Risk Tolerance)
        สำหรับดัชนีชี้วัดความเสี่ยงระดับองค์การ

    4.  มีระบบของการติดตามและรายงานผลการดำเนินงานตามแผน
        กลยุทธ์ต่อคณะกรรมการบริษัทฯ ทุก 6 เดือน
        เพื่อให้บรรลุเป้าหมายและวัตถุประสงค์ของบริษัทฯ ที่กำหนดไว้

2.  มีการกำหนดเป้าหมายในระบบคุณภาพ (ISO 9001) ซึ่งมีรายละเอียดดังนี้

    -   ให้ความพึงพอใจแก่ลูกค้าโดยปราศจากคำร้องเรียนหรือได้รับ
        คำร้องเรียนจากลูกค้าอย่างเป็นทางการไม่เกิน 2 ครั้งต่อไตรมาส

    -   ให้บริการที่ตรงต่อเวลา ไม่ต่ำกว่าร้อยละ 99.99
        เทียบกับจำนวนเที่ยวบินที่ให้บริการทั้งหมดต่อปี

    -   ให้บริการด้วยความปลอดภัย ไม่มีอุบัติเหตุที่เกี่ยวกับการให้บริการโดยตรงต่ออากาศยาน

3.  ระบบงบประมาณที่เป็นตัวสะท้อน และควบคุมการดำเนินงาน รวมทั้ง
    งบประมาณในแต่ละปีจะต้องผ่านการพิจารณาอนุมัติโดยคณะกรรมการบริษัทฯ

4.  ระบบบัญชีต้นทุนกิจกรรม (Activity Based Costing – ABC)
    เพื่อช่วยในการวิเคราะห์ต้นทุน

  นอกจากนี้ ในปี 2551 บริษัทฯ ได้มีการดำเนินการเพิ่มเติมในเรื่อง
  การจัดทำระบบการบริหารต้นทุนเชิงกิจกรรม (Activity Based Management)
  มาใช้ในการวิเคราะห์ บริหาร และจัดการต้นทุนให้มีประสิทธิภาพมากยิ่งขึ้น

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัทฯ

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

þ ใช่ r ไม่ใช่

  ข้อมูลประกอบ ในปี 2551 บริษัทฯ ได้มีการดำเนินการปรับปรุงในเรื่องดังนี้

1.  ดัชนีชี้วัดผลงานระดับองค์การ (Corporate KPIs) สำหรับปี 2551 – 2555
    ให้มีความเหมาะสมและสอดคล้องกับแผนกลยุทธ์บริษัทฯ

2.  วัตถุประสงค์องค์การ ดัชนีชี้วัดความเสี่ยงระดับองค์การและกระบวนการ (Key Risk
    Indicators-KRIs) และระดับความเสี่ยงที่ยอมรับได้ (Risk Tolerance)
    เป็นประจำทุกปี เพื่อให้สอดคล้องกับวัตถุประสงค์ที่ได้ปรับปรุงของบริษัทฯ
    และแก้ไขปัญหาที่อาจจะเกิดขึ้นได้ทันเหตุการณ์
    รวมทั้งมีการจัดทำแผนการดำเนินการในกรณีเหตุการณ์ปกติและเหตุการณ์วิกฤต (Crisis
    Management) เช่น การกำหนดรูปแบบ การดำเนินการ การรายงาน และการติดตาม
    เป็นต้น

3.  ความเสี่ยงที่ยอมรับได้ระดับองค์การ (Risk Appetite) ประจำปี 2551
    ในเรื่องการขยายธุรกิจ ส่วนแบ่งทางการตลาดและคุณภาพบริการ
    เสถียรภาพและประโยชน์ทางการเงิน ความปลอดภัย อาชีวอนามัยและสิ่งแวดล้อม
    ทรัพยากรบุคคล และการกำกับดูแลกิจการที่ดี

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัทฯ

ส่วนที่ 3 การบ่งชี้เหตุการณ์ (Event Identification)

การทำธุรกิจมักมีความไม่แน่นอนเกิดขึ้นมากมาย องค์กรไม่สามารถมั่นใจได้ว่า เหตุการณ์ใด
เหตุการณ์หนึ่งจะเกิดขึ้นหรือไม่ หรือผลลัพธ์ที่เกิดขึ้นจะเป็นอย่างไร
ดังนั้นในกระบวนการบ่งชี้เหตุการณ์
ผู้บริหารและพนักงานต้องร่วมกันระบุเหตุการณ์หรือเงื่อนไขที่อาจมีผลกระทบต่อวัตถุประสงค์ขององค์กร

3.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

þ มี r ไม่มี

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัทฯ

3.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

  ข้อมูลประกอบ 1. บริษัทฯ มีการบ่งชี้เหตุการณ์ หรือปัจจัยเสี่ยงต่างๆ ที่อาจจะเกิดขึ้น และ
  ส่งผลกระทบต่อวัตถุประสงค์ขององค์กร และแต่ละกระบวนการอย่างครบถ้วน เหมาะสม
  และต่อเนื่อง โดยพิจารณาจากแหล่งความเสี่ยงภายนอก เช่น ด้านการเมือง เศรษฐกิจ
  และสภาวะการแข่งขัน และแหล่งความเสี่ยงภายใน เช่น ด้านการเงินและด้านปฏิบัติการ เป็นต้น
  รวมทั้งมีการติดตามเพื่อให้มั่นใจว่าว่าบริษัทฯมีการระบุเหตุการณ์/ปัจจัยความเสี่ยงได้อย่างเหมาะสมและทันสมัย
  และมีการรายงานผลต่อฝ่ายบริหารหรือผู้ที่เกี่ยวข้องให้รับทราบอย่างสม่ำเสมอ

  2. บริษัทฯ มีการบ่งชี้ความเสี่ยงจากการประชุมเชิงปฏิบัติการ ซึ่งประกอบด้วย
  ฝ่ายบริหารและพนักงานที่เกี่ยวข้อง

  แหล่งที่มา จากฝ่ายบริหาร และคณะกรรมการบริหารความเสี่ยง

ส่วนที่ 4 การประเมินความเสี่ยง (Risk Assessment)

เมื่อทำการบ่งชี้ความเสี่ยงเรียบร้อยแล้ว
ควรมีการประเมินว่าความเสี่ยงเหล่านั้นจะมีผลกระทบต่อการบรรลุวัตถุประสงค์อย่างไร
ผู้บริหารควรพิจารณาทั้งความเสี่ยงก่อนการควบคุม (Inherent Risk)
และความเสี่ยงหลังการควบคุม (Residual Risk) ความเสี่ยงก่อนการควบคุม
คือความเสี่ยงขององค์กรที่ปราศจากการดำเนินการใดๆ
ทั้งสิ้นของผู้บริหารเพื่อเปลี่ยนแปลงผลกระทบและโอกาสเกิดของความเสี่ยง
ส่วนความเสี่ยงหลังการควบคุม คือความเสี่ยงที่ยังคงอยู่
หลังจากที่ผู้บริหารได้ดำเนินการเพื่อจัดการต่อความเสี่ยงแล้ว

การประเมินความเสี่ยงควรพิจารณาถึงความไม่แน่นอนของเหตุการณ์หรือเงื่อนไขต่างๆ ใน 2
ปัจจัยดังต่อไปนี้

-   โอกาสเกิด ของความเสี่ยง

-   ผลกระทบ ที่อาจจะเกิดขึ้นจากความเสี่ยง

4.1 บริษัทมีการประเมินความเสี่ยงจากตัวบ่งชี้เหตุการณ์ /
ปัจจัยความเสี่ยงที่สำคัญอย่างสม่ำเสมอหรือไม่

þ มี r ไม่มี

  ข้อมูลประกอบ บริษัทฯ มีการประเมินความเสี่ยงทั้งเชิงคุณภาพและปริมาณจากตัวบ่งชี้ เหตุการณ์
  / ปัจจัยความเสี่ยงที่สำคัญที่ได้ระบุไว้เป็นรายปี

  แหล่งที่มา จากคู่มือการวางแผนกลยุทธ์และการบริหารความเสี่ยง

4.2 บริษัทฯ มีการจัดระดับความสำคัญสำหรับความเสี่ยง เพื่อการตอบสนองหรือไม่

þ มี r ไม่มี

  ข้อมูลประกอบ บริษัทฯ จะประเมินความเสี่ยงโดยพิจารณาจากโอกาสเกิดของความเสี่ยง
  (Likelihood) และผลกระทบที่อาจจะเกิดขึ้นจากความเสี่ยง (Impact) ทั้ง
  ทางด้านการเงินและไม่ใช่การเงิน รวมทั้งจัดระดับความสำคัญของความเสี่ยง เป็นระดับสูง
  ปานกลาง และต่ำ ทั้งนี้ความเสี่ยงที่อยู่ในระดับสูงจะถูกนำมา พิจารณาเป็นลำดับแรก

  แหล่งที่มา 1. จากคู่มือการวางแผนกลยุทธ์ และการบริหารความเสี่ยง

  2. จากคณะกรรมการบริหารความเสี่ยง และคณะกรรมการตรวจสอบ

ส่วนที่ 5 การตอบสนองความเสี่ยง (Risk Response)

เมื่อความเสี่ยงได้รับการบ่งชี้และประเมินความสำคัญแล้ว
ผู้บริหารต้องประเมินวิธีการจัดการความเสี่ยงที่สามารถนำไปปฏิบัติได้และผลที่ได้ของการจัดการ
การพิจารณาทางเลือกในการดำเนินการจะต้องคำนึงถึงความเสี่ยงที่ยอมรับได้
และต้นทุนที่เกิดขึ้นเปรียบเทียบกับผลประโยชน์ที่จะได้รับเพื่อให้การบริหารความเสี่ยงมีประสิทธิผล
ผู้บริหารอาจต้องเลือกวิธีการจัดการความเสี่ยงอย่างใดอย่างหนึ่ง หรือหลายวิธีรวมกัน
เพื่อลดระดับโอกาสที่อาจเกิดขึ้น และผลกระทบของเหตุการณ์ให้อยู่ในช่วงที่องค์กรสามารถยอมรับได้
(Risk Tolerance)

5.1 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

  ข้อมูลประกอบ บริษัทฯ ได้มีการดำเนินการในเรื่องดังนี้

1.  มีการระบุถึงการดำเนินการเพื่อจัดการความเสี่ยงในระดับองค์กรและกระบวนการสำหรับทุกความเสี่ยงที่สำคัญ

  2. มีกระบวนการจัดการหรือบริหารความเสี่ยงอย่างเป็นระบบ
  เพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายที่จะเกิดเหตุการณ์ความเสี่ยงนั้นให้อยู่ในระดับที่ยอมรับได้
  รวมทั้งมีการบริหารความเสี่ยงอย่างต่อเนื่องควบคู่ไปกับมาตรการควบคุมภายใน
  ให้มีความสัมพันธ์เหมาะสมกับความเสี่ยงที่เปลี่ยนแปลงไปอยู่ตลอดเวลา
  โดยเลือกจัดการกับความเสี่ยงระดับสูงเป็นอันดับแรก ทั้งนี้บริษัทฯ
  ใช้กลยุทธ์ในการบริหารความเสี่ยงที่สอดคล้องกับมาตรฐานสากล ดังนี้

1.  การยอมรับ (Take) เป็นการยอมรับความเสี่ยงที่อาจจะเกิดขึ้น
    ซึ่งอาจมีการกำหนดและติดตามตัวบ่งชี้ความเสี่ยงที่สำคัญ

2.  การจัดการ (Treat)
    เป็นการดำเนินการเพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายที่จะเกิดเหตุการณ์
    ความเสี่ยงนั้นให้อยู่ในระดับที่ยอมรับได้ เช่น การทดสอบแผนฉุกเฉิน การแบ่งแยกหน้าที่
    การฝึกอบรมพัฒนาบุคลากร การตรวจนับทรัพย์สิน
    และการปรับปรุงระบบคอมพิวเตอร์ให้มีประสิทธิภาพยิ่งขึ้น เป็นต้น

3.  การหลีกเลี่ยง (Terminate) โดยการหลีกเลี่ยงหรือหยุดกระทำกิจกรรม
    หรือเปลี่ยนรูปแบบการทำกิจกรรม ที่จะก่อให้เกิดความเสี่ยง

4.  การโอนย้าย (Transfer) โดยการแบ่งโอนหรือกระจายความเสี่ยงให้กับ ผู้อื่นแทน เช่น
    จัดให้มีการประกันภัยทรัพย์สิน และการประกันภัยอุบัติเหตุ เป็นต้น

  นอกจากนี้ ในปี 2551 บริษัทฯ
  ได้มีการดำเนินการเพิ่มเติมในเรื่องการควบคุมความเสี่ยงของบริษัทฯ
  อันเนื่องมาจากผลกระทบจากภาวะเศรษฐกิจของสหรัฐอเมริกา
  และปัจจัยทางการเมืองที่เกิดขึ้นในประเทศไทย โดยบริษัทฯ
  ได้จัดประชุมระดมสมองฝ่ายบริหารและพนักงาน
  เพื่อกำหนดมาตรการในการดำเนินการควบคุมความเสี่ยง และเริ่มดำเนินการทันที
  รวมทั้งมีการวัดผลการดำเนินงานอย่างต่อเนื่อง ซึ่งประกอบด้วย

-   มาตรการเพิ่มรายได้ เช่น
    การดำเนินการปรับโครงสร้างอัตราค่าบริการที่ท่าอากาศยานดอนเมือง สมุย สุโขทัย
    ให้สอดคล้องกับต้นทุนบริการ และให้บริษัทย่อยเช่าพื้นที่สำนักงานเพิ่ม เป็นต้น

-   มาตรการลดค่าใช้จ่าย เช่น ค่าใช้จ่ายด้านการประชุมและด้านการบริหาร เป็นต้น

-   มาตรการบริหารสินทรัพย์ เช่น ดำเนินการขายที่ดินลาดกระบัง
    และให้เช่าที่ดินที่จังหวัดเชียงใหม่ เป็นต้น

  แหล่งที่มา 1. จากคู่มือการวางแผนกลยุทธ์ และการบริหารความเสี่ยง

  2. จากฝ่ายบริหาร คณะกรรมการบริหารความเสี่ยง คณะกรรมการบริษัทฯ

5.2
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลประกอบ บริษัทฯ ได้มีการดำเนินการในเรื่องดังนี้

  1. มีการจัดทำประกาศเรื่อง
  นโยบายการบริหารความเสี่ยงให้พนักงานทุกคนรับทราบและปฏิบัติตามอย่างต่อเนื่อง ทั้งนี้
  เพื่อให้กระบวนการบริหารความเสี่ยงดำเนินไปอย่างเป็นระบบ มีประสิทธิภาพและประสิทธิผล

2.  มีช่องทางการสื่อสารให้พนักงานทุกคนรับทราบ และปฏิบัติตาม เช่น

    1.  เมื่อมีการรับพนักงานเข้ามาใหม่ทุกครั้ง ทางบริษัทฯ
        มีการจัดอบรมให้พนักงานได้รับทราบถึงวิธีการปฏิบัติงาน และการอบรมด้านความ
        ปลอดภัยในการทำงาน

    2.  มีการแจกคู่มือการปฏิบัติงาน ที่เกี่ยวข้องให้พนักงานเพื่อรับทราบและปฏิบัติ

    3.  มีการจัดพนักงานเข้ารับการอบรมอย่างต่อเนื่อง โดยการฝึกอบรม
        ภายในและภายนอกบริษัทฯ อย่างสม่ำเสมอ

  นอกจากนี้ ในปี 2551 บริษัทฯ
  ได้มีการดำเนินการปรับปรุงในเรื่องช่องทางการสื่อสารเกี่ยวกับการบริหารความเสี่ยง
  โดยแบ่งออกเป็น 2 ส่วน คือ

-   การสื่อสารภายในองค์การ ประกอบด้วย
    การเผยแพร่ข้อมูลแผนกลยุทธ์และบริหารความเสี่ยงผ่านระบบ E-Document
    บทความเกี่ยวกับการบริหารความเสี่ยงผ่านวารสาร Uplift
    และการจัดทำรายงานที่สำคัญติดประกาศบริษัทฯ

-   การสื่อสารภายนอกองค์การ ประกอบด้วย การเผยแพร่ข้อมูล วิสัยทัศน์ พันธกิจ
    และการบริหารความเสี่ยงผ่าน Website www.bafsthai.com
    และจัดทำรายงานปัจจัยความเสี่ยงในรายงานประจำปีบริษัทฯ

  แหล่งที่มา 1. จากคู่มือการวางแผนกลยุทธ์และการบริหารความเสี่ยง

  2. จากฝ่ายบริหาร

5.3 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลประกอบ บริษัทฯ มีหน่วยงานที่ทำหน้าที่ในการติดตามหน่วยงานต่าง ๆ
  ให้ปฏิบัติตามแผนการบริหารความเสี่ยงที่กำหนดไว้เป็นรายไตรมาส คือ

1.  แผนกบริหารความเสี่ยงและแผนกลยุทธ์
    โดยรายงานตรงต่อกรรมการผู้จัดการและคณะกรรมการบริหารความเสี่ยง นอกจากนี้
    คณะกรรมการบริหารความเสี่ยงยังได้ทำการสอบทานระบบการบริหารความเสี่ยง
    และนำเสนอคณะกรรมการบริษัทฯ เป็นรายไตรมาส

2.  ส่วนงานตรวจสอบภายใน โดยรายงานตรงต่อคณะกรรมการตรวจสอบ นอกจากนี้
    คณะกรรมการตรวจสอบ ยังได้ทำการสอบทานระบบการบริหารความเสี่ยง
    และนำเสนอประธานกรรมการบริษัทฯ และผู้ที่เกี่ยวข้องเป็นรายไตรมาส

  แหล่งที่มา 1. จากคู่มือการวางแผนกลยุทธ์และการบริหารความเสี่ยง

  2. จากคณะกรรมการตรวจสอบ

ส่วนที่ 6 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

6.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลประกอบ บริษัทฯ มีการกำหนดคู่มืออำนาจการอนุมัติสั่งการ (Manual of Authorities)
และมีการปรับปรุงอย่างสม่ำเสมอ

  แหล่งที่มา จากฝ่ายบริหาร

6.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1)หน้าที่อนุมัติ (2)หน้าที่บันทึกรายการบัญชี และ
ข้อมูลสารสนเทศและ(3)หน้าที่ในการดูแลจัดเก็บทรัพย์สิน

þ ใช่ r ไม่ใช่

ข้อมูลประกอบ บริษัทฯ มีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เช่น หน้าที่ของฝ่ายการเงินและบัญชี
    (งานทางด้านบัญชี) และฝ่ายทรัพยากรบุคคลและธุรการ (งานทางด้านบุคคลและเงินเดือน)
    เป็นต้น

3.  หน้าที่ในการดูแลจัดเก็บทรัพย์สิน เป็นหน้าที่ของฝ่ายทรัพยากรบุคคลและธุรการ และ
    ฝ่ายการเงินและบัญชี

  แหล่งที่มา จากฝ่ายบริหาร

6.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร และคณะกรรมการบริษัทฯ

6.4 ในกรณีที่มีการทำธุรกรรมตาม 6.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหารและคณะกรรมการบริษัทฯ

5.  ในกรณีที่มีการทำธุรกรรมตาม 6.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร และคณะกรรมการบริษัทฯ

6.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ ได้มีการติดตามให้ปฏิบัติตามเงื่อนไขที่ได้ตกลงกันไว้โดยฝ่ายที่รับผิดชอบ
  และมีส่วนงานตรวจสอบภายในเป็นผู้ตรวจสอบการปฏิบัติตามสัญญาที่มีผลผูกพันต่อบริษัทฯ
  เป็นประจำทุกปี

  แหล่งที่มา จากฝ่ายบริหาร

6.7 กรณีที่บริษัทมีมาตรการเกี่ยวกับการทำธุรกรรมตาม 6.3 มาตรการดังกล่าวครอบคลุมไปถึง
กรณีที่ ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลประกอบ เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไป

ใช้ประโยชน์ส่วนตัวได้

  แหล่งที่มา จากฝ่ายบริหาร

6.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ คณะกรรมการบริษัทฯ ครั้งที่ 6/2549
  ได้อนุมัติหลักเกณฑ์การติดตามดูแลการดำเนินงาน
  และการกำหนดทิศทางในการปฏิบัติงานของบริษัทย่อย บริษัทร่วม และบริษัทที่บริษัทฯ ถือหุ้น
  รวมทั้งมีการกำหนดทิศทางให้บุคคลที่บริษัทฯ แต่งตั้งไปเป็นกรรมการหรือผู้บริหารถือปฏิบัติ ทั้งนี้
  กำหนดให้มีการรายงานสถานะของบริษัทดังกล่าวให้คณะกรรมการบริษัทฯ ทราบปีละ 2 ครั้ง

  แหล่งที่มา จากฝ่ายบริหาร และคณะกรรมการบริษัทฯ

6.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลประกอบ บริษัทฯ มีมาตรการในการติดตามให้การดำเนินงานของบริษัทฯ เป็นไปตาม

กฎหมายที่เกี่ยวข้อง เช่น

1.  การปฏิบัติตามกฎหมายที่เกี่ยวกับ พรบ.ควบคุมน้ำมันเชื้อเพลิง พ.ศ.2542
    การใช้สถานที่ทำการค้า ซึ่งเป็นที่รังเกียจหรืออาจเป็นอันตรายต่อสุขภาพ
    การอนุญาตสำหรับการใช้สถานที่สำหรับเก็บรักษาตั้งถัง เพื่อขอต่อใบอนุญาตจากทางการทุกปี

2.  การปฏิบัติตามกฎหมายของกระทรวงแรงงานและสวัสดิการสังคม

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัทฯ

  ทั้งนี้ ได้มีการสอบทานการปฏิบัติงานโดยส่วนงานระบบคุณภาพ ส่วนงานตรวจสอบภายใน
  แผนกบริหารหลักทรัพย์ และคณะกรรมการความปลอดภัย อาชีวอนามัย
  และสภาพแวดล้อมในการทำงาน

  แหล่งที่มา จากฝ่ายบริหาร

6.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

แหล่งที่มา จากฝ่ายบริหาร

ส่วนที่ 7 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

þ ใช่ r ไม่ใช่

ข้อมูลประกอบ 1. บริษัทฯ มีการจัดทำเอกสารประกอบการประชุม ซึ่งระบุข้อมูลที่สำคัญต่างๆ

ให้คณะกรรมการบริษัทฯ พิจารณาก่อนการประชุมทุกครั้ง

2. บริษัทฯ มีการประเมินประสิทธิภาพการประชุมคณะกรรมการบริษัทฯ ทุกครั้งที่มีการประชุม

  แหล่งที่มา จากฝ่ายบริหาร

7.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

  แหล่งที่มา จากฝ่ายบริหาร

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

  แหล่งที่มา จากฝ่ายบริหาร

7.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

þ ใช่ r ไม่ใช่

  แหล่งที่มา จากฝ่ายบริหาร

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชีที่
    รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

þ ใช่ r ไม่ใช่

  แหล่งที่มา จากฝ่ายบริหาร และผู้สอบบัญชี

ส่วนที่ 8 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

8.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบผลการ
ดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลประกอบ 1. ฝ่ายบริหารมีการรายงานผลเป็นรายไตรมาส และรายปีต่อคณะกรรมการบริษัทฯ

2. คณะกรรมการบริษัทฯ ได้อนุมัติให้จัดทำแบบประเมินผลตนเองของกรรมการบริษัทฯ
และแบบประเมินผลคณะกรรมการบริษัทฯ เป็นประจำทุกปี ทั้งนี้ เพื่อให้กรรมการบริษัทฯ
สามารถประเมินบทบาท ความมี ประสิทธิผลในการบริหารงาน
และการกำกับดูแลกิจการทั้งของตนเองในฐานะกรรมการบริษัทฯ และของคณะกรรมการบริษัทฯ
โดยรวม อันจะเป็นแนวทางในการปรับปรุงการดำเนินงานของคณะกรรมการบริษัทฯ ให้ดี ยิ่งขึ้น
อีกทั้งยังเป็นการเปิดโอกาสให้คณะกรรมการบริษัทฯ
ร่วมกันพิจารณาถึงปัญหาจากการดำเนินงานที่ผ่านมา

  3. บริษัทฯ มีระบบของการติดตามและรายงานผลการดำเนินงานตามแผน
  กลยุทธ์ต่อคณะกรรมการบริษัทฯ ทุก 6 เดือน เพื่อให้บรรลุเป้าหมายและวัตถุประสงค์ของบริษัทฯ
  ที่กำหนดไว้

  แหล่งที่มา จากฝ่ายบริหาร และคณะกรรมการบริษัทฯ

8.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลประกอบ ในการประชุมคณะกรรมการบริษัทฯ มีวาระการติดตามให้มีการดำเนินการ

แก้ไข

  แหล่งที่มา จากฝ่ายบริหาร และคณะกรรมการบริษัทฯ

8.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

þ ใช่ r ไม่ใช่

ข้อมูลประกอบ บริษัทฯ ได้จัดให้มีระบบการตรวจสอบภายในขึ้น
โดยมีความเป็นอิสระในการปฏิบัติงาน และมีการวางแผนการตรวจสอบตามแนวความเสี่ยง
(Risk-based Audit Plan) โดยจัดทำเป็นแผนการตรวจสอบประจำปีและระยะยาว 3 ปี

แหล่งที่มา จากส่วนงานตรวจสอบภายใน ฝ่ายบริหาร และคณะกรรมการตรวจสอบ

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้อง
    รายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

  แหล่งที่มา จากส่วนงานตรวจสอบภายใน และคณะกรรมการตรวจสอบ

8.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัทฯ

  แหล่งที่มา จากส่วนงานตรวจสอบภายใน และคณะกรรมการตรวจสอบ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

þ ใช่ r ไม่ใช่

ข้อมูลประกอบ ในการประชุมคณะกรรมการบริษัทฯ / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

  แหล่งที่มา จากส่วนงานตรวจสอบภายใน ฝ่ายบริหาร คณะกรรมการตรวจสอบ
  และคณะกรรมการบริษัทฯ

8.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด
เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

  แหล่งที่มา จากส่วนงานตรวจสอบภายใน ฝ่ายบริหาร และคณะกรรมการตรวจสอบ